section_heading: Hrvati u Kaliforniji
paragraph_text: U Kaliforniji živi Miljenko Grgić, rođen u naselju Desne u općini Kula Norinska, svjetski poznati vinar, koji je osnovao vinariju „Grgich Hills Cellar”, 2006. godine preimenovanu u „Grgich Hills Estate”. Studirao je vinarstvo na Poljoprivredno-šumarskom fakultetu u Zagrebu, a godine 1954. otišao na usavršavanje u inozemstvo, na kraju završivši u Kaliforniji, u regiji Napa Valley, poznatoj po vinogradima.